KOMMISSIONENS BESLUTNING af 23. februar 1995 om godkendelse af Sveriges operationelle program for bekæmpelse af salmonella hos levende dyr og i animalske produkter (Kun den svenske udgave er autentisk) (95/50/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 10a, stk. 2,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), senest ændret ved akten vedrørende Østrigs, Finlands og Sveriges tiltrædelse, særlig artikel 9a, 9b og 10b,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (3), senest ændret ved akten vedrørende Østrigs, Finlands og Sveriges tiltrædelse, særlig artikel 5, stk. 4,

under henvisning til Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (4), senest ændret ved akten vedrørende Østrigs, Finlands og Sveriges tiltrædelse, særlig artikel 5, stk. 4,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (5), senest ændret ved akten vedrørende Østrigs, Finlands og Sveriges tiltrædelse, særlig bilag II, kapitel 2, første led, og

ud fra følgende betragtninger:

Den 7. november 1994 og 16. januar 1995 forelagde Sverige Kommissionen sit operationelle program for bekæmpelse af salmonella i henhold til artikel 10a, stk. 2, i direktiv 64/432/EØF, artikel 9a, 9b og 10b i direktiv 90/539/EØF, artikel 5 i direktiv 64/433/EØF, artikel 5 i direktiv 71/118/EØF og kapitel 2, første led, i bilag II til direktiv 92/118/EØF;

det operationelle program omfatter alle Sveriges foranstaltninger til bekæmpelse af salmonella hos kvæg og svin, der er beregnet til avl, brug eller slagtning, avlsfjerkræ, daggamle kyllinger, der er bestemt til indsættelse i avlsfjerkræflokke eller brugsfjerkræflokke, æglæggende høns (brugsfjerkræ, der opdrættes med henblik på produktion af konsumæg), slagtefjerkræ, oksekød, svinekød, fjerkrækød og æg til direkte konsum;

der bør derfor kun vedtages en kommissionsbeslutning om godkendelse af det operationelle program;

de salmonellagarantier for Sverige, som allerede er fastsat eller mangler at blive fastsat, skal dog vedtages for hver kategori af levende dyr og animalske produkter; disse garantier er afhængige af, at de foranstaltninger, som Sverige skal iværksætte for hver sektor, godkendes -

VEDTAGET FØLGENDE BESLUTNING:

Artikel 1

Det svenske programs foranstaltninger for kvæg og svin, der er beregnet til avl, brug eller slagtning, godkendes.

Artikel 2

Det svenske programs foranstaltninger for avlsfjerkræ og daggamle kyllinger, der er bestemt til indsættelse i avlsfjerkræflokke eller brugsfjerkræflokke, godkendes.

Artikel 3

Det svenske programs foranstaltninger for æglæggende høns (brugsfjerkræ, der opdrættes med henblik på produktion af konsumæg) godkendes.

Artikel 4

Det svenske programs foranstaltninger for slagtefjerkræ godkendes.

Artikel 5

Det svenske programs foranstaltninger for oksekød og svinekød godkendes.

Artikel 6

Det svenske programs foranstaltninger for fjerkrækød godkendes.

Artikel 7

Det svenske programs foranstaltninger for æg til direkte konsum godkendes.

Artikel 8

Sverige sætter den 1. marts 1995 de nødvendige love og administrative bestemmelser i kraft for at iværksætte de foranstaltninger, som er nævnt i artikel 1, 2, 3, 4, 5, 6 og 7.

Artikel 9

Denne beslutning er rettet til Kongeriget Sverige.

Udfærdiget i Bruxelles, den 23. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 303 af 31. 10. 1990, s. 6.

(3) EFT nr. 121 af 29. 7. 1964, s. 2012/64.

(4) EFT nr. L 55 af 8. 3. 1971, s. 23.

(5) EFT nr. L 62 af 15. 3. 1993, s. 49.